«**Այն ավարտվում է մեզ հետ**» (անգլ.՝ It Ends with Us), Քոլին Հուվերի սիրավեպը, որը հրապարակվել է Atria Books հրատարակչության կողմից 2016 թվականի օգոստոսի 2-ին։ Գիրքը գրվել է հեղինակի ծնողների հարաբերությունների հիման վրա։ 2016 թվականին Հուվերը գրքի մասին խոսելիս նշել է, որ դա ամենադժվար գիրքն է, որը նա երբևէ գրել է։ Վեպը վաճառվել է ավելի քան մեկ միլիոն օրինակով ամբողջ աշխարհում և թարգմանվել է քսանից ավելի լեզուներով։

Գրքի շարունակությունը՝ «Այն սկսվում է մեզնով» անվանմամբ, հրատարակվելու է 2022 թվականի հոկտեմբերին։

Սյուժե
------

Գրքի գլխավոր հերոսուհին Լիլի Բլումն է, քոլեջիերիտասարդ շրջանավարտ, որը տեղափոխվում է Բոստոն և բացում է իր սեփական ծաղկի բիզնեսը։ Նրա մոտ զգացմունքներ են առաջանում վիրաբույժ Ռայլ Կինկեյդի նկատմամբ, որը սկզբում խուսափում է Լիլիի հետ լուրջ հարաբերություններ ունենալուց։ Նրանց հարաբերությունների զարգացման ընթացքում Լիլին պատահաբար հանդիպում է իր առաջին սիրուն՝ Ատլաս Կորիգանին։ Տղայի հետ հանկարծակի հանդիպումը Լիլիին ստիպում է վերհիշել իր անցյալի տրավմաները։ Բլումը ստիպված է լինում կարևոր որոշում կայացնել՝ ընտրելով իր երկու սիրելիներից մեկին։ Գրքի վերջում, հերթական անգամ ընտանեկան բռնության ենթարկվելով Ռայլի կողմից, Լիլին մնում է Ատլասի հետ։

Ընդունելիություն
----------------

Kirkus Reviews ամսագիրը գրքի մասին ասել է. «Հարաբերությունները պատկերված են կարեկցանքով և անկեղծությամբ, վեպում ճիշտ է ներկայացված ընտանեկան բռնությունը և դրա զոհի ուժը»։ Romantic Times-ը գրել է. «Սիրավեպում երևում է հեղինակի գրելու վարպետությունը։ Եվ կապ չունի, թե ընթերցողը որ ժանրի սիրահար է, նրանք կսիրեն գլխավոր հերոսուհուն և նոր բան կսովորեն նրա պայքարից»։

Վեպը արժանացել է «Goodreads Choice Award 2016» մրցանակին՝ որպես լավագույն սիրավեպ։

2021 թվականին Հուվերի ստեղծագործությունները մեծ թափով սկսել են տարածվել ՏիկՏոկ հարթակում #BookTok համայնքի ուշադրության շնորհիվ։ 2022 թվականի հունվարին «Այն ավարտվում է մեզ հետ» վեպը հայտնվել է New York Times-ի բեսթսելլերների ցանկում։ Այն զբաղեցրել է առաջին հորիզոնականը Publishers Weekly մեծահասակների համար և առաջին տեղը, ընդհանուր առմամբ, առաջին վեց ամիսների ընթացքում 2022 թվականին՝ վաճառելվով 925 221 տպաքանակով։

Էկրանավորում
------------

2019 թվականի հուլիսին Ջասթին Բալդոնին ընտրել է վեպը էկրանավորման համար, որն արտադրվելու է Wayfarer Entertainment ընկերության կողմից։ 2021 թվականի հոկտեմբերին ավարտվել է ֆիլմի սցենարի առաջին սևագիրը։

Շարունակություն
---------------

2022 թվականի փետրվարին Քուլին Հուվերն իր ինստագրամյան էջում հրապարակել է «Այն սկսվում է մեզնով» սիքվելի շապիկը Այն հրապարակվելու է 2022 թվականի հոկտեմբերի 18-ին և գրված է լինելու Ատլաս Կորիգանի տեսանկյունից։

Ծանոթագրություններ
------------------

1. ↑  «It Ends with Us». *Simon & Schuster*. Վերցված է 2022 թ․ փետրվարի 11-ին.
2. ↑  Kayle, Hilary S. (2017 թ․ հունիսի 3). «BookCon 2017: Colleen Hoover: Different Endings». *Publishers Weekly*. Վերցված է 2022 թ․ փետրվարի 11-ին.
3. ↑  White, Mara (2016 թ․ օգոստոսի 3). «New Adult author Colleen Hoover releases novel 'It Ends with Us'». *New York Daily News*. Վերցված է 2022 թ․ փետրվարի 11-ին.
4. 1 2  McNary, Dave (2019 թ․ հուլիսի 15). «Justin Baldoni Developing 'It Ends With Us' Romance Movie». *Variety*. Վերցված է 2022 թ․ փետրվարի 11-ին.
5. ↑  «Atria to Publish Colleen Hoover's 'It Starts with Us' in October». *Publishers Weekly*. 2022 թ․ փետրվարի 11. Վերցված է 2022 թ․ փետրվարի 12-ին.
6. ↑  «It Ends with Us by Colleen Hoover». *Kirkus Reviews*. 2016 թ․ մայիսի 31. Վերցված է 2022 թ․ փետրվարի 11-ին.
7. ↑  Carr, Tricia. «IT ENDS WITH US | RT Book Reviews». *Romantic Times*. Արխիվացված է օրիգինալից 2017 թ․ մարտի 10-ին. Վերցված է 2022 թ․ փետրվարի 11-ին.
8. ↑  «Best Romance 2016 — Goodreads Choice Awards». *Goodreads*. Վերցված է 2022 թ․ փետրվարի 11-ին.
9. ↑  Italie, Hillel (2021 թ․ սեպտեմբերի 16). «Author Colleen Hoover's word-of-mouth success». Associated Press. Վերցված է 2022 թ․ հունվարի 6-ին.
10. ↑  Merry, Stephanie (2022 թ․ հունվարի 20). «On TikTok, crying is encouraged. Colleen Hoover's books get the job done». *The Washington Post*. Վերցված է 2022 թ․ փետրվարի 11-ին.
11. ↑  «Combined Print & E-Book Fiction - Best Sellers - Books». *The New York Times*. Վերցված է 2022 թ․ փետրվարի 11-ին.
12. ↑  Maher, John (2022 թ․ հուլիսի 8). «The Bestselling Books of 2022 (So Far)». *Publishers Weekly* (անգլերեն). Վերցված է 2022 թ․ հուլիսի 16-ին.
13. ↑  Norbez, Naomi (2021 թ․ նոյեմբերի 21). «Everything we know about 'It Ends with Us' novel adaptation». *Film Daily* (ամերիկյան անգլերեն). Վերցված է 2022 թ․ փետրվարի 24-ին.
14. ↑  «Login • Instagram». *www.instagram.com*. Վերցված է 2022 թ․ մարտի 30-ին. `{{cite web}}`: Cite uses generic title (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1164244078 · VIAF: 1221151656266308400005 · WorldCat VIAF: 1221151656266308400005 |

 |